Turk kinosining taniqli aktyor va aktrisalari hamda mashhurlikda ulardan qolishmaydigan farzandlari (foto)

Mashhur aktyorlarning farzandlari ko‘pincha ota-onalari izidan boradi. Kimdir o‘z karyerasini ota-onasi nomi yordamida qursa, boshqalari o‘z karyerasini yaratish uchun munosabatlarini yashirishadi. Axir, ota-onalarning mashhur ismlari muvaffaqiyat kafolati emas.
Hulya Darjon, Tanju Korel va Berguzar Korel

Hulya Darjan 1951-yil 27-aprelda tug‘ilgan va 16 yoshida ilk filmi “Silahlari ellerinde o‘ldular” filmida suratga tushgan. Aktyorlik faoliyati davomida u 52 ta loyihada ishtirok etgan. U ham salbiy, ham ijobiy rollarga ega va butun ijodiy faoliyati davomida u o‘z iste’dodi bilan tomoshabinlarni xursand qildi. Bugungi kunga qadar ham Hulya Turkiyada eng talabgir aktrisa hisoblanadi, u xorijda ham tanilgan — uning ishtirokidagi seriallar boshqa tillarga tarjima qilingan.

Uning qizi Berguzar Korel ham xuddi onasidek mashhur aktrisa. Uning filmografiyasida 11 ta loyiha bor, filmlar ichida turmush o‘rtog‘i Halit Ergench bilan tanishgan “1001 kecha” serialidagi Shahrizod eng yorqin roli. Hozirda aktrisa vaqtini oilasiga bag‘ishlagan, bolalar tarbiyasiga e’tibor qaratmoqda.

Berguzar Korelning otasi ham taniqli aktyor Tanju Korel bo‘lib, 51 ta filmda rol o‘ynagan. Otasi 2005-yil sentabr oyida vafot etgan.
Sadri Alishik va Kerem Alyshik

Sadri Alishik 1925-yil 5-aprelda tug‘ilgan. Maktab davridayoq teatr spektakllarida o‘ynagan. U 1946-yilda kinoda debyut qilgan va ijodiy faoliyati davomida 141 ta filmda o‘ynagan. Aktyor komediyalarda, tarixiy va kriminal filmlarda ishtirok etgan. 1980-yildan boshlab u teleseriallarda ham rol o‘ynay boshlaydi. Sadri Alishik 1995-yil 18-martda vafot etadi, hozirda xususiy teatr va madaniyat markazi uning nomi bilan ataladi.

Uning o‘g‘li Kerem Alishik ham aktyor. Uning filmografiyasida 16 ta kartina mavjud. Oxirgi seriali “Bir vaqtlar Chukurovada” bo‘lib, u Ali Rahmet Fekeli rolini o‘ynagan.

Keremning onasi ham aktrisa Cho‘lpan Ilxon bo‘lib, 58 ta film va seriallarda rol o‘ynagan. U 2004-yilda vafot etgan.
Leman Sam va Shevval Sam

Leman Sam 1951-yil 22-fevralda tug‘ilgan bo‘lib, aktrisa, xonanda va bir qancha qo‘shiqlar muallifi hisoblanadi. U xalqona qo‘shiqlar ijrochisi sifatida mashhur va bir nechta tillarda, shu jumladan yunon, fransuz va ispan tillarida qo‘shiq kuylay oladigan san’atkor sifatida ham tanilgan. Leman ko‘plab shahar va mamlakatlarda konsertlar bergan.

Uning qizi Shevval Sam ham qo‘shiqchi va aktrisadir. Shevval 15 ta filmda ishtirok etgan. Oxirgi 4 yil davomida u “Taqiqlangan meva” serialida rol o‘ynadi. Filmda u Ender rolida ko‘rinish berdi.
Jihan Unal va Irmak Unal

Jihan Unal 1946-yil 22-yanvarda tug‘ilgan. Ijodiy faoliyatini 1963-yilda kichik rollar bilan boshlagan. 1964-yilda Anqara davlat akademiyasining teatr bo‘limiga o‘qishga kiradi va uni 1969-yilda tugatadi. Shundan so‘ng Anqara davlat teatrida xizmat qila boshlaydi. U Londonda o‘qishni davom ettiradi va Qirollik dramatik san’at akademiyasida dars beradi. U ko‘p vaqtini o‘qituvchilikka bag‘ishlaydi, shuningdek, teatrda, kinoda o‘ynaydi. Ijodiy faoliyati davomida u 21 ta loyihada suratga tushgan. Hozir u “Yolg‘iz bo‘ri” serialida ishtirok etmoqda.

Uning qizi Irmak Unal ham aktrisa. Uning filmografiyasida 12 ta loyiha mavjud. Oxirgi rollardan biri “To‘lin oy” serialidagi Feritning opasi Zeynep roli.
Vohide Perchin, Altan Gerdum va Alize Gerdum

Vohide Perchin “Ismini Feriha qo‘ydim” serialidagi Zehra, “Muhtasham yuz yil” serialidagi Xurram Sulton va “Bir vaqtlar Chukurovada” serialidagi kuchli ayol Xyunkar Yaman rollari bilan tanilgan. Uning eri, ishdagi hamkasbi Altan Gerdum 2009-yilda Istanbulda aktyorlik maktabiga asos solgan. Er-xotin 2013-yilda ajrashishadi. Bu  nikohdan ularning 1994-yilda tug‘ilgan Alize ismli qizlari bor.

Alize ham onasidek aktrisalikni tanladi, uning filmografiyasida 7 ta loyiha mavjud, oxirgisi “Mening onam”. U birinchi rolini onasi bilan “Muhtasham yuz yil” serialida o‘ynagan.
U Istanbul universitetini tamomlagan, so‘ngra Los-Anjelesdagi Amerika aktyorlik akademiyasiga o‘qishga kiradi va kino va teatr aktrisasi mutaxassisligi bo‘yicha tahsil oladi.
Turkan Shoray va Yag‘mur Unal

Turkan Shoray yarim asrdan ortiq kino faoliyati davomida u ikki yuzga yaqin bosh rollarni ijro etgan.
U 1945-yil 28-iyunda Istanbulda amaldor oilasida tug‘ilgan. Uning otasi millati bo‘yicha cherkes, onasi Salonikidan kelgan muhojir. 15 yoshida Turkan “Shamolli sevgi” filmida debyut qiladi. 1965-yilda Turkan eng talabgir va mashhur turk aktrisalari to‘rtligiga kiradi.
Uning so‘nggi ishi 2015-yilda ekranlarga chiqqan, biroq Turkan hamon o‘z loyihalarini taqdim etmoqda, turk va xalqaro kinofestivallarga faxriy mehmon va hakamlar hay’ati a’zosi sifatida taklif qilinadi.

Yag‘mur Unal ham hayotini kino bilan bog‘ladi. Faqatgina qiz aktrisa emas, balki kino sanoatining ushbu sohasida rivojlanishni afzal ko‘rgan prodyuser bo‘ldi.